CELEX: 32020D2061
Language: lt
Date: 1607299200000
Title: Tarybos sprendimas (ES) 2020/2061 2020 m. gruodžio 7 d. dėl pozicijos, kurios Europos Sąjungos vardu turi būti laikomasi Europos bendrijos ir Ramiojo vandenyno valstybių laikinuoju partnerystės susitarimu įsteigtame Prekybos komitete, dėl Prekybos komiteto darbo tvarkos taisyklių ir specialiųjų komitetų darbo tvarkos taisyklių nustatymo

2020 12 15   
               
               
                  LT
               
               
                  Europos Sąjungos oficialusis leidinys
               
               
                  L 424/25
               
            
         TARYBOS SPRENDIMAS (ES) 2020/2061
         2020 m. gruodžio 7 d.
         dėl pozicijos, kurios Europos Sąjungos vardu turi būti laikomasi Europos bendrijos ir Ramiojo vandenyno valstybių laikinuoju partnerystės susitarimu įsteigtame Prekybos komitete, dėl Prekybos komiteto darbo tvarkos taisyklių ir specialiųjų komitetų darbo tvarkos taisyklių nustatymo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     2009 m. liepos 30 d. Sąjunga pasirašė Europos bendrijos ir Ramiojo vandenyno valstybių laikinąjį partnerystės susitarimą (1) (toliau – Susitarimas), kuris sudaro pagrindą ekonominės partnerystės susitarimui. Papua Naujoji Gvinėja Susitarimą laikinai taiko nuo 2009 m. gruodžio 20 d., Fidžis – 2014 m. liepos 28 d., Samoa – 2018 m. gruodžio 31 d., o Saliamono Salos – 2020 m. gegužės 17 d.;
                  
               
                     (2)
                  
                  
                     Susitarimo 68 straipsniu įsteigtas Prekybos komitetas (toliau – ES ir Ramiojo vandenyno valstybių prekybos komitetas), kuris turi spręsti visus su Susitarimo įgyvendinimu susijusius klausimus;
                  
               
                     (3)
                  
                  
                     pagal Susitarimo 68 straipsnį ES ir Ramiojo vandenyno valstybių prekybos komitetas turi nustatyti savo darbo tvarkos taisykles ir jis gali įsteigti specialiuosius komitetus, kuriems jis suteiks specialias sprendimų priėmimo galias, kaip numatyta atitinkamose Susitarimo nuostatose;
                  
               
                     (4)
                  
                  
                     savo aštuntojo posėdžio metu ES ir Ramiojo vandenyno valstybių prekybos komitetas priims savo ir specialiųjų komitetų darbo tvarkos taisykles;
                  
               
                     (5)
                  
                  
                     Sąjunga turėtų nuspręsti dėl pozicijos, kurios turi būti laikomasi ES ir Ramiojo vandenyno valstybių prekybos komitete, dėl tokių darbo tvarkos taisyklių priėmimo,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi aštuntajame Europos bendrijos ir Ramiojo vandenyno valstybių laikinuoju partnerystės susitarimu įsteigto ES ir Ramiojo vandenyno valstybių prekybos komiteto posėdyje, dėl ES ir Ramiojo vandenyno valstybių prekybos komiteto ir specialiųjų komitetų darbo tvarkos taisyklių nustatymo grindžiama ES ir Ramiojo vandenyno valstybių prekybos komiteto sprendimo projektu (2).
         
         
            2 straipsnis
            Priimtas ES ir Ramiojo vandenyno valstybių prekybos komiteto sprendimas skelbiamas Europos Sąjungos oficialiajame leidinyje.
         
         
            3 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. gruodžio 7 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  OL L 272, 2009 10 16, p. 2.
         
            (2)  Žr. dokumentą ST 11960/20 (http://register.consilium.europa.eu).